Lav et referat af nedenstående tekst:

Tekst:
To litauiske mænd på henholdsvis 24 og 26 år er idømt et år og tre måneders fængsel, udvisning efter endt afsoning samt indrejseforbud i Danmark i 12 år, efter de er fundet skyldige i at stå bag et skunklaboratorium på en adresse ved Snedsted. Det skriver TV MidtVest. Politiet fandt frem til skunklaboratoriet på baggrund af et tip fra Thy-Mors Energi, der havde bemærket et stort energiforbrug på en ellers ubeboet landejendom. De to mænd blev 6. oktober sidste år taget på fersk gerning på adressen, hvor der i løbet af fem måneder blev brugt strøm for næsten 140.000 kroner. Et beløb de også er blevet dømt til at tilbagebetale til Thy-Mors Energi. I ejendommen fandt politiet et skunk-væksthus med en størrelse på i omegnen af 100 kvadratmeter, mens der også blev fundet omkring 30 kilo skunk i form af færdigproducerede topskud, skriver TV MidtVest. De to litauere har siddet varetægtsfængslet siden anholdelsen.

Referat:
To mænd dømt for at producere skunk - de brugte strøm for 140.000 kroner på fem måneder.